Legal Document

Category: 774

Text:
126. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 304 της 28/29 Αυγ. 1996 (ΦΕΚ Α΄ 209)  Ρύθμιση θεμάτων που αφορούν την Υπηρεσιακή Κατάσταση των Τηλεπικοινωνιακών υπαλλήλων της Υπηρεσίας Πολιτικής Αεροπορίας (ΥΠΑ) του Υπουργείου Μεταφορών και Επικοινωνιών. Έχοντας υπόψη: 1.Τις διατάξεις: α.Του Ν.Δ. 714/1970 "Περί ιδρύσεως Διευθύνσεων Εναερίων Μεταφορών (Δ.Ε.Μ.) κ.λ.π." (Α΄ 238), όπως τροποποιήθηκε με το Ν. 1340/1983 (Α/35). β.Του Π.Δ. 56/1989 "Οργανισμός της Υπηρεσίας Πολιτικής Αεροπορίας (ΥΠΑ) του Υπουργείου Μεταφορών και Επικοινωνιών (Α΄ 28) όπως τροποποιήθηκε με το Π.Δ. 439/1989 (Α/190) και το Π.Δ. 35/1993 (Α 13). γ.Της παρ. 7 του άρθρ. 4 του Ν. 2366/1995 "Ρύθμιση θεμάτων Οργανισμών και Υπηρεσιών του Υπουργείου Μεταφορών και Επικοινωνιών και άλλες διατάξεις" (Α' 256). δ.Του Νομ. 2190/1994 "Σύσταση Ανεξάρτητης Αρχής για την Επιλογή Προσωπικού και Ρύθμιση θεμάτων Διοίκησης" (Α΄ 28). ε.Του άρθρ 29Α του Νομ. 1558/1985 "Κυβέρνηση και Κυβερνητικά Όργανα" (Α΄ 137) όπως αυτό προστέθηκε με το άρθρ. 27 του Νομ. 2081/1992 (Α΄ 154). στ.Τις προβλέψεις του παραρτήματος 10 Τόμος 2 του Διεθνούς Οργανισμού Πολιτικής Αεροπορίας ΙCΑΟ (Αnnex 10 Vol II) για τις υπηρεσίες Σταθερών και Κινητών Αεροναυτικών Τηλεπικοινωνιών και τον καθορισμό των αντιστοίχων εκπαιδεύσεων του ΙCΑΟ. ζ.Την εγκύκλιο 211-ΑΝ του ICΑΟ (ICΑΟ circular 211-AN) που περιγράφει στην υπηρεσία Παροχής Πληροφοριών Πτήσεων Αεροδρομίου (Aerodrome Flight  Information  Service)   με   τις  (Μετά τη σελ. 526,460) Σελ. 526,461 Τεύχος 1241–Σελ. 93 Υπηρεσία Πολιτικής Αεροπορίας 38.Κ.α.125-126 75 σχετικές προϋποθέσεις, διαδικασίες και εκπαιδεύσεις. 2.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 3.Τη με αριθ 391/96 Γνωμοδότηση του Συμβουλίου Επικρατείας με πρόταση των Υπουργών Εσωτερικών, Δημόσιας Διοίκησης και Αποκέντρωσης και Μεταφορών και Επικοινωνιών, αποφασίζουμε: Βαθμολογική κλίμακα και διάρθρωση θέσεων Άρθρ.1.-1.Οι θέσεις του προσωπικού των Κλάδων ΠΕ3 και ΤΕ3, Τηλεπικοινωνιακών υπαλλήλων της Υπηρεσίας Πολιτικής Αεροπορίας (ΥΠΑ) είναι σε κάθε κατηγορία οργανικά ενιαίες και κατατάσσονται σε 4 βαθμούς ως ακολούθως: α.Αρχιτηλεπικοινωνιακός.  β.Τηλεπικοινωνιακός Α΄. γ.Τηλεπικοινωνιακός Β΄. δ.Δόκιμος Τηλεπικοινωνιακός.  Ο βαθμός του Δόκιμου Τηλεπικοινωνιακού είναι εισαγωγικός ο δε του Αρχιτηλεπικοινωνιακού καταληκτικός. 2.Οι παραπάνω βαθμοί κατά τις διακρίσεις της παρ. 1 του άρθρ. 34 του Νομ. 2190/1994, αντιστοιχούν: α.Του Αρχιτηλεπικοινωνιακού στο βαθμό Α΄. β.Του Τηλεπικοινωνιακού Α΄ στο βαθμό Β΄ γ.Του Τηλεπικοινωνιακού Β' στο βαθμό Γ΄.  δ.Του Δοκίμου Τηλεπικοινωνιακού στο βαθμό Δ΄. Ειδικότητες Άρθρ.2-1.Οι υπάλληλοι που διορίζονται στους κλάδους ΠΕ3 και ΤΕ3 Τηλεπικοινωνιακών υποχρεούνται να αποκτήσουν τις παρακάτω ειδικότητες. α.Τηλεπικοινωνιακού Σταθερών Αεροναυτικών Τηλεπικοινωνιών. β.Τηλεπικοινωνιακού Κινητών Αεροναυτικών Τηλεπικοινωνιών. γ.Πληροφοριών Πτήσεων Αεροδρομίου (ΠΠΑ). δ.Επόπτης Αεροναυτικών Τηλεπικοινωνιών.  Οι Τηλεπικοινωνιακοί υποχρεούνται μέσα σε 2 έτη από την ημέρα διορισμού τους στον κλάδο Τηλεπικοινωνιακών, να αποκτήσουν τις 3, ως ανωτέρω ειδικότητες (α, β, γ) ήτοι: -Τηλεπικοινωνιακού Σταθερών Αεροναυτικών Τηλεπικοινωνιών. -Τηλεπικοινωνιακού Κινητών Αεροναυτικών Τηλεπικοινωνιών και  Σελ. 526,462 Τεύχος 1241–Σελ. 94 -Πληροφοριών Πτήσεων Αεροδρομίου (ΠΠΑ) καθώς και το Γενικό Πτυχίο χειριστών ασυρμάτου του Ν.Δ. 2625/53 προκειμένου να μονιμοποιηθούν άλλως παρατείνει για 12 μήνες η δόκιμη Υπηρεσία και αναστέλλεται η μονιμοποίησή τους. Στην περίπτωση που ο υπάλληλος δεν αποκτήσει και τις τρεις προαναφερόμενες ειδικότητες (α, β, γ) καθώς και το Γενικό Πτυχίο χειριστού ασυρμάτου, κρίνεται μη μονιμοποιητέος στους κλάδους Τηλεπικοινωνιακών και ακολουθούνται οι υπό τους Νόμους προβλεπόμενες διαδικασίες. 2.Στους Τηλεπικοινωνιακούς υπαλλήλους που έχουν συμπληρώσει δωδεκαετή τουλάχιστον υπηρεσία στους κλάδους ΠΕ3 και ΤΈ3 των Τηλεπικοινωνιακών της ΥΠΑ χορηγείται η ειδικότητα του Επόπτη Αεροναυτικών Τηλεπικοινωνιών μετά το πέρας ειδικής προς τούτο εκπαιδεύσεως στη Σχολή Πολιτικής Αεροπορίας (ΣΠΟΑ) και κατόπιν επιτυχών εξετάσεων. 3.Οι ειδικές εξετάσεις και επιμορφώσεις του προσωπικού των κλάδων Τηλεπικοινωνιακών, παρέχονται σύμφωνα με τα οριζόμενα στον Κανονισμό Διοίκησης και λειτουργίας της ΣΠΟΑ. Η διδακτέα και εξεταστέα ύλη διαμορφώνεται έπειτα από εισήγηση της οικείας Διεύθυνσης. Μετά το πέρας των εκπαιδεύσεων και επιτυχών εξετάσεων στην ΣΠΟΑ θα χορηγούνται τα αντίστοιχα Πιστοποιητικά εκπαιδεύσεως, οι δε αντίστοιχες ειδικότητες απονέμονται από την οικεία Διεύθυνση. 38.Κ.α.126 Υπηρεσία Πολιτικής Αεροπορίας 76 4.Για τη διατήρηση σε ισχύ της ειδικότητας ΠΠΑ απαιτείται Πιστοποιητικό Υγείας Γ΄ κατηγορίας, το οποίο θα ανανεώνεται κατ’ έτος και θα ενημερώνεται αρμοδίως η Υπηρεσία. 5.Για την άσκηση καθηκόντων ΠΠΑ σε συγκεκριμένο αεροδρόμιο, απαιτείται ιδιαίτερη τοπική, θεωρητική και πρακτική ενημέρωση για 2 μήνες, χορήγηση σχετική βεβαίωσης από τον ασκούντα εκεί τα εν λόγω καθήκοντα ή ελλείψει αυτού από υπάλληλο που θα ορίζει η Διεύθυνση Τηλεπικοινωνιών της Κεντρικής Υπηρεσίας της Υ.Π.Α. 6.Κατ’ εξαίρεση της προηγούμενης παραγράφου, ο προαναφερόμενος χρόνος των 2 μηνών, μπορεί να περιοριστεί κατ’ ελάχιστο σε 15 ημέρες στον κάτοχο της ειδικότητας ΠΠΑ σε ισχύ, υπό την προϋπόθεση ότι έχει τριετή τουλάχιστον υπηρεσία στον κλάδο των Τηλεπικοινωνιακών και εφόσον προηγουμένως αποδείξει στον χορηγούντα την ανωτέρω βεβαίωση του κατά περίπτωση αερολιμένος ότι, α.είναι γνώστης των τοπικών κανονισμών, β.των τοπικών χαρακτηριστικών εναέριας κυκλοφορίας,  γ.του φυσικού περιβάλλοντος,  δ.των διαδικασιών συντονισμού μετά των άλλων εμπλεκομένων υπηρεσιών καθώς και ότι δύναται να ασκήσει ικανοποιητικώς τα εκ της ειδικότητός του απορρέοντα εις τον Αερολιμένα τούτον καθήκοντα. Η ανωτέρω βεβαίωση θεωρείται από τον Προϊστάμενο Διεύθυνσης Τηλεπικοινωνιών της Κεντρικής Υπηρεσίας της ΥΠΑ, αντίγραφο δε αυτής θα καταχωρείται στο αρχείο του οικείου Αερολιμένα. 7.Οι υπηρετούντες κατά την δημοσίευση του παρόντος Τηλεπικοινωνιακοί υπάλληλοι αποκτούν αυτοδίκαια τις ανωτέρω τρεις ειδικότητες (α, β, γ) της παρ. 1 του άρθρ. 2 του παρόντος, εφόσον έχουν ολοκληρώσει την εν λόγω εκπαίδευση. Προαγωγές Άρθρ.3.-1.Η προαγωγή από βαθμό σε βαθμό γίνεται σύμφωνα με τα επόμενα εδάφια επιπλέον των προβλεπομένων από την κείμενη για τους μονίμους υπαλλήλους νομοθεσία: α.Τον βαθμό του Αρχιτηλεπικοινωνιακού καταλαμβάνει ο Τηλεπικοινωνιακός ο οποίος έχει συμπληρώσει τουλάχιστον 14 έτη υπηρεσίας στον κλάδο ΠΕ3 Τηλεπικοινωνιακών και 16 έτη υπηρεσίας στον κλάδο ΤΕ3 Τηλεπικοινωνιακών, από τα οποία τα 8 έτη στην άσκηση καθηκόντων σε μία ή περισσότερες ειδικότητες από εκείνες που προβλέπονται στην παρ. 1 του άρθρ. 2 του παρόντος. β.Το βαθμό του Τηλεπικοινωνιακού Α΄ καταλαμβάνει ο Τηλεπικοινωνιακός ο οποίος έχει συμπληρώσει 8 έτη υπηρεσίας στον κλάδο ΠΕ3 Τηλεπικοινωνιακών και 9 έτη υπηρεσίας στον κλάδο ΤΕ3 Τηλεπικοινωνιακών, από τα οποία τα 5 στην άσκηση καθηκόντων σε μια ή περισσότερες από τις ειδικότητες (α, β, γ,) της παρ. 1 του άρθρ. 2 του παρόντος. γ.Το βαθμό του Τηλεπικοινωνιακού Β΄ καταλαμβάνει ο Τηλεπικοινωνιακός ο οποίος έχει συμπληρώσει 2 έτη υπηρεσίας στους κλάδους ΠΕ3 και ΤΕ3 Τηλεπικοινωνιακών στην άσκηση καθηκόντων σε μία ή περισσότερες από τις ειδικότητες (α, β, γ) της παρ. 1 του άρθρ. 2 του παρόντος. 2.Για τους τηλεπικοινωνιακούς που εργάζονται σε όλες τις θέσεις της Κεντρικής Υπηρεσίας της ΥΠΑ, θεωρείται ότι ασκούν τα καθήκοντα και των τριών ειδικοτήτων (α, β, γ) της παρ. 1 του άρθρ. 2 του παρόντος. Για εκείνους εκ των υπαλλήλων οι οποίοι καθ’ οιονδήποτε τρόπο απέχουν από την άσκηση καθηκόντων τους στην ΥΠΑ ή αποσπώνται από αυτήν σε άλλη Δημόσια Υπηρεσία ή Ν.Π.Δ.Δ. θεωρείται ότι δεν ασκούν καθήκοντα σε καμμία από τις τέσσερις ειδικότητες των τηλεπικοινωνιακών υπαλλήλων κατά τη διάρκεια αυτή. 3.Μεταξύ υπαλλήλων του ιδίου βαθμού δεν υπάρχει αρχαιότητα. Θέσεις Προϊσταμένων Τηλεπικοινωνιακών Άρθρ.4.-1.Με απόφαση του Διοικητή της Υ.Π.Α. προσδιορίζονται τα ειδικότερα καθήκοντα των Τηλεπικοινωνιακών κάθε βαθμού, σύμφωνα με την ισχύουσα κάθε φορά νομοθεσία περί Πτυχίων και ειδικοτήτων Τηλεπικοινωνιακών με βάση τα σχετικά προσαρτήματα και εγχειρίδια του Διεθνούς Οργανισμού Πολιτικής Αεροπορίας (ΙCΑΟ). 2.Για την κατάληψη θέσεως Προϊσταμένου από Τηλεπικοινωνιακούς σε υπηρεσίες Τηλεπικοινωνιών, απαιτούνται πέραν των προβλεπομένων από την κείμενη νομοθεσία προσόντων και τα εξής: α.Για την κατάληψη θέσης Προϊσταμένου Διεύθυνσης ή αντιστοίχου επιπέδου Οργανικής Μονάδας, απαιτείται κατοχή του βαθμού του Αρχιτηλεπικοινωνιακού. β.Για την κατάληψη θέσης Προϊσταμένου Τμήματος ή αντιστοίχου επιπέδου Οργανικής Μονάδας, απαιτείται κατοχή του βαθμού του Αρχιτηλεπικοινωνιακού. γ.Για την κατάληξη θέσης Προϊσταμένου γραφείου ή αντιστοίχου επιπέδου Οργανικής Μονάδας, απαιτείται κατοχή του βαθμού του Τηλεπικοινωνιακού Α΄. (Μετά τη σελ. 526,462) Σελ. 526,463 Τεύχος 1241–Σελ. 95 Υπηρεσία Πολιτικής Αεροπορίας 38.Κ.α.126 77 3.Σε περιπτώσεις αερολιμένων όπου υπηρετούν έως 5 Τηλεπικοινωνιακοί, ως Προϊστάμενος τμήματος ή γραφείου μπορεί να τοποθετείται Τηλεπικοινωνιακός υπάλληλος με βαθμό Τηλεπικοινωνιακού Β΄, εφόσον δεν υπηρετούν Τηλεπικοινωνιακοί με ανώτερο βαθμό. Κατάταξη υπηρετούντων υπαλλήλων-Ρύθμιση ειδικών θεμάτων 1.Για την κατάταξη των ήδη υπηρετούντων Τηλεπικοινωνιακών στις οργανικά ενιαίες θέσεις των βαθμών των κατηγοριών ΠΕ3 και ΤΕ3 που προβλέπονται στο άρθρ. 1 του παρόντος, λαμβάνεται υπό όψη ο χρόνος από την απόκτηση και των 3 ειδικοτήτων (α, β, γ) της παρ. 1 του άρθρ. 2 του παρόντος μέχρι την δημοσίευσή του, θεωρουμένου ότι κατά τον χρόνο αυτό ασκούσαν τα καθήκοντα των συγκεκριμένων ειδικοτήτων υπό την προϋπόθεση ότι το διάστημα αυτό υπηρετούσαν στην ΥΠΑ. Ως χρόνος υπηρεσίας στους κλάδους ΠΕ3 και ΤΕ3 Τηλεπικοινωνιακών λογίζεται ο συνολικός χρόνος δημόσιας υπηρεσίας, συνυπολογιζομένου και του χρόνου δημόσιας υπηρεσίας που έχει αναγνωρισθεί. Η πιο πάνω κατάταξη των Τηλεπικοινωνιακών γίνεται με διαπιστωτική πράξη του Διοικητή της ΥΠΑ μετά από σύμφωνη γνώμη της Επιτροπής που ορίζεται από την παρ. 2 του άρθρ. 5 του παρόντος. 2.Εντός 30 ημερών από τη δημοσίευση του παρόντος με απόφαση του Διοικητή της ΥΠΑ συγκροτείται Επιτροπή η οποία αποτελείται από 2 Αρχιτηλεπικοινωνιακούς, οριζόμενους από τον Διοικητή της ΥΠΑ και έναν (1) εκπρόσωπο του Συλλόγου Τηλεπικοινωνιακών οριζόμενο με απόφαση του Διοικητικού Συμβουλίου αυτού. Η θητεία της Επιτροπής αυτής είναι διετής. 3.Έργο της ως άνω Επιτροπής ορίζεται ο υπολογισμός του χρόνου άσκησης ειδικότητας των Τηλεπικοινωνιακών, σύμφωνα με τις σχετικές βεβαιώσεις από τις μονάδες που υπηρετούν οι υπάλληλοι και οι οποίες συγκεντρώνονται με μέριμνα της Διεύθυνσης Τηλεπικοινωνιών της Κεντρικής Υπηρεσίας της ΥΠΑ. Ο υπολογισμός του χρόνου άσκησης ειδικότητας των Τηλεπικοινωνιακών πραγματοποιείται το πρώτο δεκαήμερο κάθε μήνα, με βάση τις διατάξεις που ισχύουν κάθε φορά και υποβάλλεται στις αρμόδιες Διευθύνσεις της Υ.Π.Α. για δικές τους ενέργειες 4.Από την δημοσίευση του παρόντος ως χρόνος άσκησης καθηκόντων ειδικότητος, θεωρείται ο χρόνος κατά τον οποίο ο Τηλεπικοινωνιακός υπηρεΣελ. 526,464 Τεύχος 1241–Σελ. 96 τεί σε οποιαδήποτε μονάδα της ΥΠΑ και είναι κάτοχος και των τριών ειδικοτήτων (α, β, γ) της παρ. 1 του άρθρ. 2 του παρόντος. 5.Οι Τηλεπικοινωνιακοί που δεν έχουν συμπληρώσει 5 έτη άσκησης καθηκόντων ειδικότητας έχουν όμως συμπληρώσει 3 έτη άσκησης καθηκόντων ειδικότητας και έχουν εκπαιδευθεί σε ειδικά θέματα Τηλεπικοινωνιών, μπορούν να τοποθετούνται σε μονάδες όπου δεν ασκείται Τηλεπικοινωνιακό έργο για χρονικό διάστημα, που δεν υπερβαίνει το ένα (1) έτος. Το χρονικό αυτό διάστημα προσμετράται στον χρόνο άσκησης των ειδικοτήτων που κατείχαν οι υπάλληλοι πριν την τοποθέτηση τους στις μονάδες αυτές. 6.Οι Τηλεπικοινωνιακοί που τοποθετούνται ως Αερολιμενάρχες ή παρακολουθούν εκπαιδευτικά προγράμματα Τηλεπικοινωνιών θεωρείται ότι ασκούν τα καθήκοντα και των τριών ειδικοτήτων (α, β, γ) της παρ. 1 του άρθρ. 2 του παρόντος. 7.Ο χρόνος άσκησης των καθηκόντων ειδικότητας όπως αυτός υπολογίζεται με τις διατάξεις του παρόντος, λαμβάνεται υπ’ όψη υποχρεωτικά για την κατάταξη και προαγωγή των υπαλλήλων καθώς και όπου απαιτείται για θέματα που αφορούν τον κλάδο Τηλεπικοινωνιών και θα βεβαιώνεται από τις μονάδες που υπηρετεί ή υπηρέτησε ο υπάλληλος. 8.Για τους υπηρετούντες κατά τη δημοσίευση του παρόντος Τηλεπικοινωνιακούς υπαλλήλους και έχοντες συμπληρωμένη εικοσαετή υπηρεσία στους κλάδους Τηλεπικοινωνιακών της ΥΠΑ, δεν έχει εφαρμογή η διάταξη του άρθρ. 2 της παρ. 2 του παρόντος διατάγματος. Στους ανωτέρω υπαλλήλους η ειδικότητα του Επόπτη Αεροναυτικών Τηλεπικοινωνιών χορηγείται κατ’ απονομή. Άρθρ.6.-Η ισχύς του διατάγματος αυτού αρχίζει από τη δημοσίευσή του στην Εφημερίδα της Κυβερνήσεως. 38.Κ.α.126 Υπηρεσία Πολιτικής Αεροπορίας 78